AKVATLON REGIJSKO

KAMNIK, 26.5.2022

V četrtek, 26.5.2022, se je v Kamniku odvilo še 4. Šolsko regijsko tekmovanje v akvatlonu v sklopu serije tekmovanje Triatlon = Zabaven. Triatlonski klub Trisport iz Kamnika je poskrbel, da je vse potekalo kot je potrebno. Plavalni del so izpeljali na odprtem kamniškem kopališču, tek pa je potekal po kampu v neposredni bližini.

V cilju se je zvrstilo 58 učencev in dijakov, ki so prihajali iz vseh treh področnih centrov (PC), ki jih je tekmovanje pokrivalo – PC Domžale, PC Gorenjska in PC Zasavje.

Tekmovanje je bilo izpeljano s pomočjo Triatlonske zveze Slovenije in v sodelovanju z Zavodom za šport RS Planica in je del projekta Veter v laseh, ki je projekt Športne unije Slovenije, zasnovan z namenom promocije športne dejavnosti kot zdravega in zabavnega preživljanja prostega časa in kot alternativa vsem oblikam sodobnih zasvojenosti. S tem namenom smo letošnjim tekmovanjem dodali slogan - Manj telefona = več triatlona.

V petek, 3.6.2022, nas čaka še zadnje regijsko tekmovanje na Ptuju, nato pa Finale šolskih tekmovanj in Državno šolsko prvenstvo v akvatlonu za osnovne in srednje šole 6.6.2022 v Ljubljani na Kodeljevem.

Se vidimo;)